CELEX: 32015R1906
Language: mt
Date: 2015-10-22 00:00:00
Title: Regolament tal-Kummissjoni (UE) 2015/1906 tat-22 ta' Ottubru 2015 li jemenda r-Regolament (KE) Nru 282/2008 dwar materjali u oġġetti tal-plastik riċiklat maħsuba sabiex jiġu f'kuntatt ma' oġġetti tal-ikel (Test b'rilevanza għaż-ŻEE)

23.10.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 278/11
               
            REGOLAMENT TAL-KUMMISSJONI (UE) 2015/1906
      tat-22 ta' Ottubru 2015
      li jemenda r-Regolament (KE) Nru 282/2008 dwar materjali u oġġetti tal-plastik riċiklat maħsuba sabiex jiġu f'kuntatt ma' oġġetti tal-ikel
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1935/2004 tal-Parlament Ewropew u tal-Kunsill tas-27 ta' Ottubru 2004 dwar materjali u oġġetti maħsuba biex jiġu f'kuntatt mal-ikel u li jħassar id-Direttivi 80/590/KEE u 89/109/KEE (1), u b'mod partikolari l-Artikolu 5(1)(n) tiegħu,
      Billi:
      
                  (1)
               
               
                  Il-premessa 20 tar-Regolament tal-Kummissjoni (KE) Nru 282/2008 (2) tistqarr li d-deċiżjonijiet li jawtorizzaw il-proċessi ta' riċiklaġġ tal-plastik għandhom jiġu adottati skont il-proċedura regolatorja deskritta fl-Artikolu 23(2) tar-Regolament (KE) Nru 1935/2004.
               
            
                  (2)
               
               
                  L-Artikolu 6 tar-Regolament (KE) Nru 282/2008, li jittratta tali deċiżjonijiet, fil-paragrafu 1 tiegħu jirreferi għall-Artikolu 11(3) tar-Regolament (KE) Nru 1935/2004.
               
            
                  (3)
               
               
                  Meta ġie adottat ir-Regolament (KE) Nru 282/2008, iż-żewġ Artikoli 11(3) u 23(2) tar-Regolament (KE) Nru 1935/2004 kienu jsemmu l-proċedura regolatorja stabbilita fl-Artikolu 5 tad-Deċiżjoni tal-Kunsill 1999/468/KE (3).
               
            
                  (4)
               
               
                  L-Artikolu 11(3) tar-Regolament (KE) Nru 1935/2004 ġie emendat bir-Regolament (KE) Nru 596/2009 tal-Parlament Ewropew u tal-Kunsill (4) sabiex idaħħal il-proċedura regolatorja bi skrutinju stabbilita fl-Artikolu 5a tad-Deċiżjoni 1999/468/KE billi jsemmi Artikolu 23(4) ġdid imdaħħal fir-Regolament (KE) Nru 1935/2004.
               
            
                  (5)
               
               
                  Billi l-awtorizzazzjoni tal-proċess ta' riċiklaġġ tal-plastik hija att ta' ambitu individwali maħsub biex jimplimenta l-Artikolu 5(1)(n) tar-Regolament (KE) Nru 1935/2004, u billi kriterji preċiżi li jiggvernaw l-awtorizzazzjoni huma stipulati fl-Artikolu 4 tar-Regolament (KE) Nru 282/2008, għandha tapplika l-proċedura regolatorja li jirreferi għaliha l-Artikolu 23(2) tar-Regolament (KE) Nru 1935/2004. Madankollu, il-proċedura regolatorja ma għadhiex teżisti, billi r-Regolament (UE) Nru 182/2011 tal-Parlament Ewropew u tal-Kunsill (5) ħa post id-Deċiżjoni 1999/468/KE. Skont ir-Regolament (UE) Nru 182/2011, il-proċedura ta' eżami hija l-proċedura xierqa għall-awtorizzazzjoni ta' proċessi ta' riċiklaġġ tal-plastik.
               
            
                  (6)
               
               
                  Għandha tiġi adattata r-referenza għall-proċedura ta' adozzjoni fir-Regolament (KE) Nru 282/2008.
               
            
                  (7)
               
               
                  Għaldaqstant, ir-Regolament (KE) Nru 282/2008 għandu jiġi emendat.
               
            
                  (8)
               
               
                  Il-miżuri stipulati f'dan ir-Regolament jikkonformaw mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-Artikolu 6(1) tar-Regolament (KE) Nru 282/2008 jinbidel b'li ġej:
      
         “1.   Il-Kummissjoni għandha tadotta Deċiżjoni indirizzata lill-applikant, li tagħti jew tiċħad l-awtorizzazzjoni għall-proċess ta' riċiklaġġ.
         Għandu japplika l-Artikolu 5 tar-Regolament (UE) Nru 182/2011 tal-Parlament Ewropew u tal-Kunsill (*).
         Il-Kummissjoni għandha tkun megħjuna mill-Kumitat Permanenti dwar il-Pjanti, l-Annimali, l-Ikel u l-Għalf imwaqqaf bl-Artikolu 58(1) tar-Regolament (KE) Nru 178/2002 tal-Parlament Ewropew u tal-Kunsill (**). Dak il-Kumitat għandu jkun kumitat skont it-tifsira tar-Regolament (UE) Nru 182/2011.
      
      Artikolu 2
      Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta' Ottubru 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 338, 13.11.2004, p. 4.
      
         (2)  Ir-Regolament tal-Kummissjoni (KE) Nru 282/2008 tas-27 ta' Marzu 2008 dwar materjali u oġġetti tal-plastik riċiklat maħsuba sabiex jiġu f'kuntatt ma' oġġetti tal-ikel u li jemenda r-Regolament tal-Kummissjoni (KE) Nru 2023/2006 (ĠU L 86, 28.3.2008, p. 9).
      
         (3)  Id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU L 184, 17.7.1999, p. 23).
      
         (4)  Ir-Regolament (KE) Nru 596/2009 tal-Parlament Ewropew u tal-Kunsill tat-18 ta' Ġunju 2009 li jadatta ċerti atti suġġetti għall-proċedura stabbilita fl-Artikolu 251 tat-Trattat għad-Deċiżjoni tal-Kunsill 1999/468/KE, b'rabta mal-proċedura regolatorja bi skrutinju. Adattament għall-proċedura regolatorja bi skrutinju — Ir-Raba' Parti (ĠU L 188, 18.7.2009, p. 14).
      
         (5)  Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).